OpenLLM-France/wikimedia huggingface dataset:
# L'Exposition de 1900

L'Exposition de 1900 és una pel·lícula muda francesa de Georges Méliès, estrenada el 1900, produïda per Star Film Company. Mostra l'Exposició Universal de París (1900). Actualment hi ha una còpia a la Biblioteca del Congrés dels Estats Units.

## Referències

* ↑ L'Exposition de 1900 a silentera.com

## Enllaços externs

* Paris Exposition - Georges Méliès (1900) a YouTube
# La Farinera (Riudarenes)

La Farinera és una obra de Riudarenes (Selva) inclosa a l'Inventari del Patrimoni Arquitectònic de Catalunya.

## Descripció

La Farinera és un gran edifici de planta rectangular i tres plantes coronades per un fris amb pinacles. Situat al centre del poble. A la planta baixa presenta tres portes d'entrada d'arc rebaixat i una de més ample oberta fa poc temps que segueix l'estil de les originals. Al primer pis les obertures són amb balconada de ferro i llinda esculpida amb motius ornamentals. A la part superior de l'edifici, destaca una torre de planta rectangular que s'alça dues plantes per sobre i està acabada per una balustrada. Des d'aquesta torre s'accedeix al terrat.
És característic el color vermell intens del parament que ressalta amb el blanc dels marcs de les obertures i els angles. A la part del darrere hi ha l'antic rec i un magnífic jardí amb plàtans.

## Història

L'edifici està adossat a un antic molí que porta la inscripció: "Si vol saber qui em va fer en Ramon Manresa i Asprer. Y en quin any me fabrica en 1816 ha estat". L'edifici de la Farinera, però, data de finals del segle xix. Actualment a la planta baixa hi ha una entitat bancària, una empresa d'assessoria i una fleca. Els pisos superiors són d'habitació.

## Referències

* 1 2 3 «La Farinera». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 25 agost 2017].
# Monestir de Maredsous

El Monestir de Maredsous és una abadia benedictina a Denée, un poble del municipi d'Anhée a Bèlgica.
Va ser creat el 15 de novembre de 1872 per l'abadia de Beuron amb el suport de la família Desclée que va cedir les terres i va pagar els plans per l'arquitecte Jean de Bethune (1831-1894).
És famós pel formatge i cervesa del mateix nom, tot i que la cervesa, reconeguda com a «cervesa d'abadia» ja no es fa a l'abadia, però després d'unes mesaventures amb altres cerveseries, els monjos la van subcontractar a la cerveseria Duvel Moortgat a Breendonk des del 1964, amb leugeres variacions de la recepta del 1947 d'un monjo del monestir. El formatge és produït pel grup Bel, però sempre s'afina als cellers del monestir.

## Referències

* ↑ Delmelle, Joseph. Abbayes et béguinages de Belgique (en francès). Rossel Édition, 1973, p. 63-64.
* ↑ Somers, Anne-France «Bières trappistes : une affaire qui mousse» (en francès). La Dernière Heure, 11-03-2011.
* ↑ «Un processus de maturation unique» (en francès). Maredsous Formages, s.d. [Consulta: 11 febrer 2018].
# Mussol braman

El mussol braman (Athene brama) és una espècie d'ocell de la família dels estrígids (Strigidae). Habita boscos, matolls, deserts, ciutats i terres de conreu d'Àsia meridional, des del sud de l'Iran, cap a l'est, a través del Pakistan, l'Índia, el Nepal, Bhutan, Bangladesh, Myanmar i Indoxina. El seu estat de conservació es considera de risc mínim.

## Referències

* ↑ «Mussol braman». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 253. ISBN 978-84-16728-37-4.
* ↑ BirdLife International. «Spotted Owlet. Athene brama» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 29 gener 2023].
# LP-4033

LP-4033a i LP-4033b són dues carreteres gestionades per la Diputació de Lleida.

## LP-4033a

La LP-4033a, és una carretera antigament anomenada provincial, actualment gestionada per la Diputació de Lleida. La L correspon a la demarcació de Lleida, i la P al seu antic caràcter de carretera provincial. Discorre pel terme municipal de Bellver de Cerdanya i Riu de Cerdanya a la comarca de la Cerdanya.
Aquesta carretera uneix la N-260, al terme de Bellver de Cerdanya, amb la N-260R, al terme de Baltarga i travessa el municipi de Bellver de Cerdanya i recorre Riu de Cerdanya.

## LP-4033b

La LP-4033b, és una carretera antigament anomenada provincial, actualment gestionada per la Diputació de Lleida. La L correspon a la demarcació de Lleida, i la P al seu antic caràcter de carretera provincial.

### Trajecte

La carretera neix a l'enllaç de la C-16 amb la N-260R al terme municipal de Baltarga i acaba amb l'enllaç amb la C-162 al terme municipal d'Alp. La carretera travessa els municipis de Sansor, Prats, Mossoll i Alp.

### Obres de millora

Enguany es van fer les obres d'eixamplament i pavimentament de la LP-4033a. També ha suposat la construcció d'una rotonda al nucli de Riu de Santa Maria així com la millora en la senyalització en tota la via. Aquests treballs de millora han suposat l'eixamplament de la calçada a 8 metres d'amplada formada per dos carrils de 3,5 metres cadascun i vorals de 0,5 metres.
El cost total ha estat d'1.321.833,45 euros, als que s'han de sumar 178.420,56 euros més corresponents a unes obres complementàries, que han inclòs el desplom d'un mur de contenció i el trencament d'una canalització de reg.

## LP-4033c

La LP-4033c, és una carretera antigament anomenada provincial, actualment gestionada per la Diputació de Lleida. La L correspon a la demarcació de Lleida, i la P al seu antic caràcter de carretera provincial.
Aquesta carretera transcorre en paral·lel la N-260R, al terme de Baltarga.

## Referències

* 1 2 «Diputació de Lleida/LP-4033».
* 1 2 «Trajecte de la carretera».
* ↑ «Obres de Millora de la LP-4033a».

## Enllaços externs

* La LP-4033a en el seu entorn, a l'Institut Cartogràfic de Catalunya
# Muntanyes de Perșani

Les muntanyes Perșani (en romanès: Munții Perșani; hongarès: Persányi-hegység) és una serralada al centre de Romania. El cim més alt és el pic Măgura Codlei, amb una cota de 1.292 metres.
Geològicament, les muntanyes Perșani formen part de les muntanyes Căliman-Harghita dels Carpats orientals interiors. Dins de Romania, però, és tradicional dividir els Carpats orientals en territori romanès en tres grups geogràfics (nord, centre, sud). La categorització romanesa inclou les muntanyes Perșani dins dels Carpats centrals de Moldàvia i Transsilvània (Munții Carpați Moldo-Transilvani), que també inclouen les muntanyes de Baraolt, les muntanyes Bârgău, les muntanyes Călimani, les muntanyes Ciuc, les muntanyes Gurghiu i les muntanyes Harghita.
La carena principal transcorre en direcció nord-sud i té una longitud de 60 quilòmetres. Les muntanyes de Perșani estan formades principalment per basalt, esquist i flysch. Està majoritàriament boscós, i en la seva major part les cotes són arrodonides. La diversitat geològica de la roca dona lloc a fenòmens naturals interessants (formacions basàltiques, coves i canons).

## Referències

* ↑ «Munții Perșani» (en romanès). [Consulta: 28 octubre 2021].
# Larix laricina

Larix laricina és una espècie de conífera de la família Pinaceae nadiua del Canadà i nord-est dels Estats Units. Rep el nom vernacle de "tamarack" en l'idioma algonquí i es refereix a una fusta usada per fer sabates de neu.
Fa de 10 a 20 m d'alt. Són molt tolerants al fred. Viu al Canadà, Alaska i nord-est dels Estats Units.

## Referències

* ↑ The Plant List, Larix laricina (Du Roi) K.Koch
* 1 2 Earle, Christopher J. «Larix laricina». Gymnosperm Database. [Consulta: 28 maig 2011].
* This article incorporates text from the http://www.na.fs.fed.us/spfo/pubs/silvics_manual/Volume_1/larix/laricina.htm Arxivat 2014-02-17 a Wayback Machine., freely-licensed as a work of the US Fed. Govt.

## Enllaços externs

* Earl J.S. Rook, Boundary Waters Compendium, Flora, Fauna, Earth, and Sky, The Natural History of the Northwoods, Trees of the Northwoods, Larix laricina Arxivat 2010-03-23 a Wayback Machine.
* William F. Johnston, United States Department of Agriculture, National Forest Service, St. Paul Field Office, Tamarack Arxivat 2014-02-17 a Wayback Machine. – Silvics of North America
# Nagar Parkar

Nagar Parkar o Nagarparkar és una ciutat del Sind, Pakistan, capital de la taluka del mateix nom al districte de Thar i Parkar, amb una població el 1901 de 2.454 habitants i actual desconeguda encara que no important. A un km hi ha Sardhara, amb temple dedicat a Mahadeo, i una font sagrada entre els hindús. A uns 6 km al nord-oest, a Bhodisar, hi ha les restes de tres antigues estructures jainistes datades entre 1375 i 1449. És famosa per la rebel·lió de 1859 per suprimir la qual els britànics van enviar forces des de Hyderabad. Els rebels foren derrotats i els seus caps desterrats per uns anys.

## Bibliografia

* Hunter, Sir William Wilson. The Imperial Gazetteer of India. Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Naixim

Naixim (en hebreu: נשים) és el tercer ordre de la Mixnà (també del Talmud i de la Tosefta) que conté el dret de família. Els darrers tractats de l'ordre de Naixim tracten sobre la fi del matrimoni. Tant el Talmud de Babilònia com el Talmud de Jerusalem tenen una Guemarà de cadascun dels tractats de l'ordre. Dels sis ordres de la Mixnà, és el segon més curt. Naixim consta de set tractats:

## Tractats

* Yevamot (en hebreu: יבמות) tracta sobre la llei jueva del yibum (el matrimoni del levirat) (Deuteronomi 25:5-10) i altres temes com l'estatus dels menors. Consta de 16 capítols.
* Ketubot (en hebreu: כתובות) tracta sobre la ketubà (el contracte nupcial del judaisme), així com sobre temes com la virginitat i les obligacions dels cònjuges. Consta de 13 capítols.
* Nedarim (en hebreu: נדרים) s'ocupa de diversos tipus de vots sovint coneguts com a nedarim i les seves conseqüències legals. Consta d'11 capítols.
* Nazir (en hebreu: נזיר) s'ocupa dels detalls del vot nazirita i del nazireat (Nombres. 6). Consta de 9 capítols.
* Sotà (en hebreu: סוטה) s'ocupa del ritual del sotà (en hebreu: סוטה) quan la dona és sospitosa d'adulteri (Nombres 5), així com d'altres rituals que fan servir una fórmula parlada (com trencar el coll del vedell, la lectura pública de la Torà pel Rei cada set anys, les benediccions i les malediccions de la Muntanya Guerizin i de la Muntanya Ebal, i així successivament). Consta de nou capítols.
* Guitín: (en hebreu: גיטין) tracta sobre els conceptes dels divorcis i altres documents. Consta de 9 capítols.
* Kiduixín: (en hebreu: קידושין) tracta sobre l'etapa inicial del matrimoni, dels esponsals, així com de les lleis dels llinatges jueus. Consta de 4 capítols.

## Ordre dels tractats

El raonament tradicional per a l'ordre dels tractats segons Maimònides és el següent:
* Yevamot és primer perquè, a diferència dels altres, es refereix en gran manera a un manament obligatori, (el matrimoni de levirat) en lloc d'un voluntari.
* Ketubot: significa el començament de la vida matrimonial.
* Nedarim: una vegada que un home es casa amb una dona, té el dret legal (sota certes condicions) d'anul·lar els seus vots.
* Nazir: tracta d'un tipus especial de vot i és una continuació sobre el tema dels vots.
* Sotà: s'ocupa de la infidelitat
* Guitín: s'ocupa del divorci pròpiament aquest (el Rambam canvia l'ordre d'aquests dos).
* Kiduixín: aquest tractat està al final, perquè segueix l'ordre bíblic, una vegada que una dona es divorcia, pot ser promesa a qualsevol home, aquest posterior compromís està simbolitzat per la col·locació de Kiduixin.

## Referències

* ↑ www.myjewishlearning.com/
* ↑ www.sefaria.org/
Naixim (סדר נשים)
Yevamot
Ketubot
Nedarim
Nazir
Sotà
Guitín
Kiduixín :
# Monticello (Kentucky)

Monticello és una població dels Estats Units a l'estat de Kentucky. Segons el cens del 2000 tenia 5.981 habitants.

## Demografia

Segons el cens del 2000, Monticello tenia 5.981 habitants, 2.508 habitatges, i 1.635 famílies. La densitat de població era de 379,8 habitants/km².
Dels 2.508 habitatges en un 31,3% hi vivien nens de menys de 18 anys, en un 46,7% hi vivien parelles casades, en un 14,9% dones solteres, i en un 34,8% no eren unitats familiars. En el 31,7% dels habitatges hi vivien persones soles el 16% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,91.
Per edats la població es repartia de la següent manera: un 25% tenia menys de 18 anys, un 9,7% entre 18 i 24, un 25,9% entre 25 i 44, un 21,9% de 45 a 60 i un 17,4% 65 anys o més.
L'edat mediana era de 36 anys. Per cada 100 dones de 18 o més anys hi havia 84,5 homes.
La renda mediana per habitatge era de 17.423 $ i la renda mediana per família de 24.460 $. Els homes tenien una renda mediana de 28.638 $ mentre que les dones 19.259 $. La renda per capita de la població era d'11.855 $. Entorn del 29,2% de les famílies i el 34,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Monticello». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Monticello». American Fact Finder. Oficina del Cens dels Estats Units, 12-01-2010.
# La florista de la reina

La florista de la reina és una pel·lícula de drama històric espanyola del 1940 dirigida per Eusebio Fernández Ardavín i protagonitzada per Ana Mariscal, María Guerrero i Alfredo Mayo. La pel·lícula està ambientada a Madrid a finals del segle xix en una adaptació de l'obra de teatre homònima escrita pel seu germà Luis Fernández Ardavín.

## Sinopsi

Juan Manuel és un poeta de províncies que es trasllada a Madrid per triomfar. Durant el viatge en tren coneix un crític teatral, qui li promet presentar-li els intel·lectuals que van al Café de Platerías, com Mariano de Cavia o Federico Chueca. Tanmateix, és malalt de tisis i és curat per Flor, una florista que és pretesa per l'empresari teatral Paco. Un cop curat, Juan Manuel i Flor es casen. Juan Manuel escriu el drama "Abnegación, la florista y el poeta" i aconsegueix triomfar, però aleshores la capritxosa actriu protagonista del seu drama, Elena Cortés, s'encapritxa d'ell.

## Repartiment

* María Guerrero López - Flor
* Ana Mariscal - Elena Cortés
* Alfredo Mayo - Juan Manuel
* Jesús Tordesillas - Paco
* Juan Barajas
* Carmen López Lagar
* Manolita Morán
* Pedro Oltra

## Crítiques

Tot i que la pel·lícula va assolir un gran èxit comercial en el seu moment, gaudeix d'un to carrincló i melodramàtic que actualment es considera avorrit.

## Premis

Va rebre el premi al millor director als Premis del Sindicat Nacional de l'Espectacle de 1941.

## Referències

* ↑ Bentley p.84
* ↑ La florista de la reina a Fotogramas
* ↑ Premios de Cinematografía 1940, ABC, 2 d'abril de 1940

## Bibliografia

* Bentley, Bernard. A Companion to Spanish Cinema. Boydell & Brewer 2008.
# Musl

musl és una biblioteca estàndard de C (libc) destinada a sistemes operatius basats en el nucli Linux, publicada sota la llicència MIT. Va ser desenvolupada per Rich Felker amb l'objectiu d'escriure una implementació libc neta, eficient i conforme als estàndards. S'utilitza per defecte a Alpine Linux i OpenWrt i s'ofereix com a possibilitat a Void Linux i a Gentoo.
Des de maig de 2015 musl ha rebut el suport de la gcc.

## Referències

* 1 2 Larabel, Michael. «Musl Libc Support Lands In Mainline GCC». Phoronix, 08-05-2015. [Consulta: 1r febrer 2023].
* ↑ «Alpine Linux». Alpine Linux. [Consulta: 1r febrer 2023].
* ↑ Larabel, Michael. «OpenWrt 19.07 Released With WPA3 Support, Ath79 Target» (en anglès). Phorinix, 10-01-2020. [Consulta: 1r febrer 2023].
* ↑ «Enter the void» (en anglès). Void Linux. [Consulta: 1r febrer 2023].
* ↑ Larabel, Michael. «Gentoo Spins Up More Stage Downloads For Musl libc, Systemd Init». Phoronix, 20-07-2021. [Consulta: 1r febrer 2023].
# Naples (Nova York)

Naples és una població dels Estats Units a l'estat de Nova York. Segons el cens del 2000 tenia 1.072 habitants.

## Demografia

Segons el cens del 2000, Naples tenia 1.072 habitants, 453 habitatges, i 284 famílies. La densitat de població era de 422,3 habitants/km².
Dels 453 habitatges en un 31,6% hi vivien nens de menys de 18 anys, en un 45,3% hi vivien parelles casades, en un 13% dones solteres, i en un 37,3% no eren unitats familiars. En el 32% dels habitatges hi vivien persones soles el 15,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,98.
Per edats la població es repartia de la següent manera: un 26,8% tenia menys de 18 anys, un 5,4% entre 18 i 24, un 26,9% entre 25 i 44, un 25% de 45 a 60 i un 16% 65 anys o més.
L'edat mediana era de 39 anys. Per cada 100 dones de 18 o més anys hi havia 83,4 homes.
La renda mediana per habitatge era de 34.219 $ i la renda mediana per família de 42.841 $. Els homes tenien una renda mediana de 34.107 $ mentre que les dones 21.563 $. La renda per capita de la població era de 16.067 $. Entorn del 12% de les famílies i el 13,2% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Naples». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Naples». American Fact Finder. Oficina del Cens dels Estats Units, 12-01-2010.
# Napoleon (Dakota del Nord)

Napoleon és una població dels Estats Units a l'estat de Dakota del Nord. Segons el cens del 2000 tenia 857 habitants.

## Demografia

Segons el cens del 2000, Napoleon tenia 857 habitants, 367 habitatges, i 238 famílies. La densitat de població era de 238,1 hab./km².
Dels 367 habitatges en un 22,3% hi vivien nens de menys de 18 anys, en un 58% hi vivien parelles casades, en un 4,9% dones solteres, i en un 35,1% no eren unitats familiars. En el 31,6% dels habitatges hi vivien persones soles el 19,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,24 i el nombre mitjà de persones que vivien en cada família era de 2,82.
Per edats la població es repartia de la següent manera: un 22,1% tenia menys de 18 anys, un 3,7% entre 18 i 24, un 18,7% entre 25 i 44, un 22,3% de 45 a 60 i un 33,3% 65 anys o més.
L'edat mediana era de 50 anys. Per cada 100 dones de 18 o més anys hi havia 85,6 homes.
La renda mediana per habitatge era de 28.167 $ i la renda mediana per família de 36.042 $. Els homes tenien una renda mediana de 28.036 $ mentre que les dones 20.000 $. La renda per capita de la població era de 16.208 $. Entorn del 5,9% de les famílies i el 8,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Napoleon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Napoleon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# La Martyre

La Martyre (en bretó Ar Merzher-Salaun) és un municipi francès, situat a la regió de Bretanya, al departament de Finisterre. L'any 2006 tenia 730 habitants. El seu nom fa referència al rei Salomó I de Bretanya, que hi fou assassinat.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 518 | 509 | 527 | 575 | 580 | 596 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Pierre Quelennec | |
# Larvòt

Larvòt, o Larvòt e Molins Bas, (en italià Larvotto et Mollini Bassi) és un barri de Mònaco. Sa superfície és de 336.796 metres quadrats. Porta el número estadístic 03.

## Galeria

* (Una platja de Larvotto/Bas Moulins)
* (Larvotto/Bas Moulins vist des de Monte-Carlo)
* (Larvotto/Bas Moulins vist des de Roquebrune-Cap-Martin)
# Màlaia Koltxeva

Màlaia Koltxeva (en rus: Малая Колчева) és un poble de l'óblast d'Oriol, a Rússia, segons el cens del 2010 tenia 288 habitants. Pertany al districte municipal de Kromi.

## Referències

* ↑ Koriakov, I. B.. «Орловская область». База данных «Этно-языковой состав населённых пунктов России». Arxivat de l'original el 2021-05-11. [Consulta: 9 març 2022].
# La última muerte

La última muerte és una pel·lícula mexicana de ciència-ficció estrenada el 27 de gener de 2012, protagonitzada per Kuno Becker, i dirigida per David "Letxe" Ruiz.

## Sinopsi

Jaime, un psicoanalista amb problemes d'alcoholisme, troba a un jove nu i malferit prop de la seva cabanya. Amb lesions severes i sofrint d'amnèsia, el noi (Christian) és internat en un hospital on s'adonen que la seva identitat no està registrada en el Banc Mundial d'Informació Personal. Això genera alerta entre les autoritats que immediatament intenten capturar al jove, però aquest és ajudat per Jaime per a escapar. Intrigat per la identitat del noi, Jaime comença a investigar perquè el persegueixen… trobant-se amb una amenaça encara major, perquè darrere de tot, està Mateo Wilkins, un poderós empresari que porta anys fent experiments secrets en els quals el jove sembla estar implicat
A la última muerte, Christian afronta una història de suspens, l'eix narratiu del qual és la pena de mort i la clonació d'òrgans.

## Repartiment

* Kuno Becker com Christian (Protagonista).
* Álvaro Guerrero com Jaime (Protagonista).
* Manolo Cardona com David (Co-Protagonista).
* Alexandra de la Mora - Ray.
* Marius Biegai - Guardaespatlles
* Luis Arrieta com Checho.
* Claudette Maillé - Sofía.
* Kendra Santacruz - Monica.
* Carlos Bracho - Wilkins (Vilà).
* Thelma Madrigal - Lizzy Wilkins.
* Omar Ayala - Guarura.
* Emilio Guerrero - Governador.
* Julian Sedgwick - Dr. Castañeda
* Carlos Kaspar - Helmut.
* Adrian Makala - Jan.
* Guillermo Larrea - Cap de Seguretat
* Paternostro Adrian Alejandro -Pilot de l'helicòpter que s'estrella.

## Nominacions

En la 42a edició de les Diosas de Plata fou nominada als premis a millor actor, millor edició i millor banda sonora.

## Referències

* ↑ «Llegará la película “La última muerte” a cines el 27 de enero». NOTIMEX. Arxivat de l'original el 12 de juliol de 2012. [Consulta: 4 març 2013].
* ↑ “La última muerte” y los dilemas morales en David Ruiz, Revista Toma, 23 febrer 2012
* ↑ Confía David "Letxe" Ruiz que "La última muerte" conquiste al público, sdpnoticias.com
* ↑ Nominados a la XLII entrega de las Diosas de Plata, Revista Toma, 20 de juliol de 2013

## Enllaços externs

* Tràiler Oficial a YouTube
# Laadi

El laadi és una llengua congo que es parla a la República del Congo i a Angola. El seu codi ISO 639-3 és ldi.

## A la República del Congo

A la República el Congo hi ha 90.552 laadi-parlants. Es parla al sud de la regió de Pool, a l'oest i al nord-oest de Brazzaville. En aquest estat s'hi parla el dialecte Ghaangala.

## A Angola

A Angola es parla el laadi a l'extrem nord-oest.

## Referències

* ↑ Laadi al SIL International al desembre del 2008 «Enllaç».